Hindistonda Boburning o‘g‘li — Humoyun maqbarasi ta’mirlandi (Foto)

Hindistonning Dehli shahrida Zahiriddin Muhammad Boburning o‘gli va merosxo‘ri Humoyun maqbarasini ta’mirlash ishlari yakunlandi. Maqbara islom me’morchiligining asosiy javohirlaridan biridir. Bu haqda ta’mirlash ishlarida hamkorlik ko‘rsatgan Og‘a Xon taraqqiyot bo‘yicha tashkiloti ma‘lumotiga tayanib Gazeta.uz xabar berdi.

Ta’mirdan chiqarilgan yodgorlikning ochilish marosimida Hindiston bosh vaziri Manmoxan Singx, Og‘a Xon tashkiloti rahbari Og‘a Xon, loyihaning moliyaviy ko‘makchisi va Sir Dorabji Tata Trust raisi Ratan Tata ishtirok etdi.
Ushbu maqbaraning restavrasiya loyihasi Hindistonning Arxeologiya boshqarmasi hamkorligida 2007-yilda boshlangan edi.

6 yil davomida mutaxassislar majmua hududidagi 70 gektarlik maydonda 30 dan ortiq yodgorliklarni saqlash va tiklash ishlarini olib bordi.

Xususan, maskanga kiraverishdagi devorlar tiklandi, maqbara shiftidagi naqshlar, tosh ayvonlar ta’mirlandi.



Ma’lumot uchun:
Humoyun maqbarasi YUNESKOning Xalqaro meros ro‘yxatiga kiritilgan. Uning qurilishi Humoyunning bevasi Hamida Bonu Begim buyurtmasi bilan 1562-yil boshlangan va 8 yil davom etgan.